दिन और रात का तापमान दो डिग्री बढ़ा
दमोह | सोमवार को दिन और रात का तापमान दो डिग्री सेल्सियस बढ़ गया। तापमान बढ़ने से कड़ाके की ठंड से लोगों को कुछ राहत मिली। रविवार को दिन का अधिकतम तापमान 28.4 डिग्री सेल्सियस था, लेकिन सोमवार को दिन का तापमान 30.6 डिग्री सेल्सियस रिकार्ड किया गया। रात का तापमान 7 डिग्री से बढ़कर 9 डिग्री सेल्सियस पर पहुंच गया। सुबह से लोग ठंड से ठिठुरते रहे, लेकिन सूरज की किरणें जमीन पर पड़ने से लोगों की ठिठुरन कुछ कम हुई।
तापमान बढ़ने से सूरज की तपन भी बढ़ गई, इससे लोगों को दिन में गर्म कपड़ों का सहारा नहीं लेना पड़ा। सोमवार को सर्द हवाओं का असर भी कम रहा।
hin_Deva hin_Deva hin_Deva